**Heidi Lindén** on suomalainen ohjaaja, näyttelijä, käsikirjoittaja ja tuottaja.

Ura
---

Lindén aloitti uransa näyttelijänä. Hän esiintyi Zaida Bergrothin elokuvassa *Lasileuka*. Lindén tuotti ensimmäisen koko pitkän elokuvansa *Pystyssä* (engl. *Indebted*) vuonna 2012. Elokuva voitti parhaan esikoiselokuvan palkinnon Lontoon Raindance-elokuvajuhlilla 2012. Lindén esitti elokuvassa myös yhden päärooleista (Ellin roolin).

Lindén on opiskellut näyttelijäntyötä Suomessa Tampereen yliopiston Näyttelijäntyön laitoksella sekä elokuvaohjausta Helsingissä Aalto-yliopiston taiteiden ja suunnittelun korkeakoulussa. Hän on teatteritaiteen maisteri Tampereen yliopistosta (2008) ja taiteen kandidaatti Aalto-yliopistosta (2017). Lindénin maisterivaiheen opinnäytetyö *Av-alan renessanssi 2020 -monialaisuus taiteellisessa työssä* on hyväksytty Aalto-yliopistossa vuonna 2020.

Aikaisemmin Lindén opiskeli jazzia Helsingin Pop & Jazz Konservatoriossa.

Linden näyttelee *Napapiirin sankarit 3* -elokuvassa 2017.

Lindén näyttelee TV- sarjoissa Sorjonen, Koukussa, Mustat Lesket, Hinnalla Millä Hyvänsä ja Toisen kanssa. Lindén näytteli 32-osaisessa Radio Millennium -televisiosarjassa (Yle TV2) Jennyn roolia. Lindén on työskennellyt muun muassa Lilla Teaternilla, Helsingin kaupunginteatterissa, Moskito Televisionilla, Zodiak Entertainmentilla, Peacock-teatterissa, Aleksanterin teatterissa ja Ylellä.

Lindén on ohjannut näytelmiä Linnateatteriin, Turkuun.

Lindenin ohjaustyö "Täg me in Tinder" (elokuva), sai ensi iltansa keväällä 2016.

### Me Too -kampanja

Lindénin Aalto-yliopistoon tekemä lopputyö "Pelkoa ja inhoa naisena Suomen elokuva-alalla vuonna 2016" tuli julkisuuteen syksyllä 2017, kun Harvey Weinsteinin tapauksesta liikkeelle lähtenyt Me Too -kampanja levisi Suomeen. Lindén kertoi julkisuudessa, että materiaalissa toistuu noin 5–10 nimeä. Tästä tulee nimi "Lindénin lista". Lopputyötään varten Lindén haastatteli viittätoista naista. Lokakuussa 2018 julkaistuun *#Metoo-vallankumous* -kirjaansa hän kertoi saaneensa tietoja yli 150 naiselta.

Toimittaja Arja Paananen oikaisi Ilta-Sanomissa Lindénin tietoja: mainittu lopputyö ei ole gradu vaan kandidaatintyö, ja häirintäkertomuksensa tapahtumahetkellä hän oli 19-vuotias eikä 17-vuotias.

Naisasialiitto Unioni nimitti Lindénin vuonna 2018 Vuoden Lyytiksi. Nimitys on vuosittain myönnettävä tunnustus ansiokkaasta tasa-arvotyöstä.

Lähteet
-------

1. ↑  Avola, Pertti: Pystyssä on karhea tarina kohtalon kolhimista naisista *Helsingin Sanomat*.  23.5.2013. Viitattu 10.6.2013.
2. 1 2 3 4  Paananen, Arja: Kommentti: Saako Metoo-sankarin erheistä kertoa? Ohjaaja Heidi Lindénin ansioluettelosta löytyy useita epäselvyyksiä *is.fi*.  2.2.2019. Viitattu 2.2.2019.
3. ↑  Av-alan renessanssi 2020 -monialaisuus taiteellisessa työssä *urn.fi*.
4. ↑  Teatteriarvio: Linnateatterin linnakomediassa ei tarvitse lukea tiilenpäitä, sillä huumori puree kovaa jo ensimetreillä *ts.fi*.  7.6.2018. Viitattu 12.10.2021.
5. ↑  Synkkiä kertomuksia koonnut Heidi Lindén: Elokuva-alalla ahdistelu ulottuu eturivin tähtiin saakka *iltalehti.fi*. Viitattu 3.4.2018.
6. ↑  Suomalaisen #MeToo-liikkeen keulahahmo Heidi Lindén on nyt itse kunnianloukkausepäilyn kohteena *seura.fi*.  3.1.2019. Viitattu 2.2.2019.
7. ↑  Heidi Lindénistä vuoden Lyyti 2018  7.6.2018. Naisasialiitto Unioni. Viitattu 14.2.2019.

Aiheesta muualla
----------------

* Virallinen kotisivu
* Heidi Lindén Internet Movie Databasessa. (englanniksi)
* Heidi Lindén Elonetissä.

|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* Ritva
* Elonet

 |

 |